2017 yilning 19 aprel kuni O‘zbekistonga Ummon Sultonligi Tashqi ishlar vazirligi bosh kotibi Badr bin Hamad al-Busaidiy boshchiligidagi delegatsiya keladi. Bu haqida O‘zbekiston tashqi ishlar vazirligining rasmiy saytida xabar berildi. Uch kunlik tashrif davomida Ummon delegatsiyasi O‘zbekiston Respublikasi Tashqi ishlar vaziri Abdulaziz Komilov tomonidan qabul qilinadi hamda vazirliklararo siyosiy maslahatlashuvlarning navbatdagi raundida ishtirok etadi. Shuningdek Oliy va o‘rta maxsus ta’lim vazirligi, Tashqi savdo vazirligida ham muzokaralar o‘tkazish rejalashtirilgan.